«Ørnen» (korvett fra 1829)

«Ørnen» var en norsk korvett som ble sjøsatt 14. september 1829, som Norges første korvett etter 1814. Den ble bygget på Karljohansvern verft i Horten.

Bestykningen var kraftig; fra 1829 hadde fartøyet 20 stk. 18 punds kanoner. Før et tokt i 1841 ble bestykningen endret til 2 stk. 60 punds bombekanoner, og 16 stk. 18 punds kanoner.

«Ørnen» var litt større enn de norske briggene på den tiden, og var således også mer sjødyktig enn disse. «Ørnen» gjorde 13 tokter, hvorav 10 som kadettskip. 

I årene 1841–1851 ble det bygget fire nye korvetter, en av disse fikk navnet «Ørnen». Fra 1847 hadde «Ørnen» fra 1829 gjort tjeneste som vakt- og losjiskip; den hadde da blitt bygget om til det nye formålet. Etter at den nye «Ørnen» ble sjøsatt i 1849, fikk korvetten fra 1829 tilnavnet «Gamle-Ørna».

Korvetten fra 1829 ble hugget opp i 1874.

 Referanser 

Kategori:Norske korvetter
Kategori:Skip bygget ved Horten verft
Kategori:Skip fra 1829
Kategori:Skip sluttseilt 1874
Kategori:Artikler i sjøfart-prosjektet